《送杨尚絅杨名甫毛贞甫陆全卿四进士归省 其二 名甫》
明代·王鏊

南宫笔势见翩翩，固也平生意岂然。不伐子甘为孟后，虚名吾自愧卢前。

杏花燕市春随马，枫叶钱塘夜泊船。旧日和凝今老矣，登庸衣钵尚须传。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。